open-index/open-wikipedia-markdown huggingface dataset:
Firdaus (wartawan)

**Firdaus,** marupoan saurang perintis padang exspress tu dipicayo manjadi koordinator lahia nyo padang tv. inyo mandapek kasampatan rancak yaitu bisa duduk di sadolah posisi sahingga inyo barado di puncak karier nyo sabagai wartawan. inyo pernah di tugaih an di pakanbaru untuk batangguang jawek di proses akhir cetak jarak jauh. hasil proses di padang dikiraman ka pakan. anak ka limo dari pasangan rahmad ma`ruf jo rosita kodari tahun 2010 sampai kini manjadi direktur utamo pt sumbar intermedia pers nan manabik an harian umum rakyat sumbar. cinto nyo ka sastra alah di galuik an nyo sajak di bangku smp 11 padang.

Dimaso ketek inyo ba cito-cito nan gadang yaitu mangaliliangi sumbar ndak pakai pitih nyo surang doh. cito-cito tu tacapai jadi e pas nyo manjadi wartawan. indak sumbar sajo, tapi alah aparo wilayah indonesia nyo kunjuangi, bahkan sajumlah nagaro lah inyo datangi untuak urusan karajo jurnalis. inyo bersyukur bana dek impian nyo ta wujuik.

## Rujuakan
Ibrahim Sinik

**Ibrahim Sinik** adalah seorang padagang asongan yang manjadi wartawan hebat. laki - laki kelahiran tahun 1937  di kota Pariaman iko berhasil mambuek warga di Sumatera Utara meraso bangga dek sosok tokoh pers iko. Sabagai penghormatan untuaknyo, namo *urang awak* asal Pariaman iko diabadikan manjadi sabuah namo jalan di Kota Medan.

kahidupan Ibrahim Sinik , sangeklah pahit. maso ketek yang saharusnya dihabihan dek sanda gurau, bamain - main dek kawan - kawan , tapi harus diabihan Ibrahim Sinik di jalanan. Ibrahim ketek ikuik maringankan beban keluarganyo. imyo manjadi padagang asongan, panjua buah segar, rokok, koran, karupuak, apo pun inyo lakukan  untuak maringankam baban kalaurganyo.

Ibrahim Sinik mamulai debutnya  di dunia pers pada tahun 1955, saat inyo masih barusia 18 tahun, surek kabar partamonyo banamo *mingguan pos* dan inyo berhasil manjadi pemimpin redaksi salamo 2 tahun. Di tahun 1965, saat intrik - intrik  yang dijalankan oleh PKI, Ibrahim manerrbitkan media baru untuak manghadang informasi yang dibangun oleh pihak kiri. Pado masa itu, Ibrahim aktif di kegiatan pamuda di Sumatera Utara yang tagabuang dalam Komando Kesatuan Aksi Pemuda Sumatera Utara (KOPSU) sabagai sekretaris jendral.

Salain manjadi wartawan, Ibrahim juga mamiliki jiwa seni dan sastra . berbagai puisi yang inyo tulih sangat kental manunjuk an pandaritaanyo dalam mamparjuangkan keadilan dan kebenaran. Ibrahim juga tacatat sabagai sineas, era tahun 1972-1985, inyo mandirikan parusahaan film yang dibari namo  Sinar Film Group Ibrahim dipacayo manjabat manjadi wakil sekjen FFI.

Ibrahim Sinik parnah jo manjadi wakil ketua serikat penerbit surat sabar (SPS), wakil ketua PWI, Ibrahim Sinik maningga pado senin 16 maret 2015 dalam usia 78 tahun, Nilai - nilai parjuanganyo ditandai dek sajumlah penghargoan. Satalah Ibrahim maningga, manara pers susah payah itu ditaruihan oleh anak - anaknyo. Atah jaso dan parjuangannyo di barbagai bidang, tarutamo pers, namo Ibrahim Sinik disematkankan sabagai namo salah satu badan jalan di kota Medan, tapeknyo Jalan H. Ibrahim Sinik.\

## Rujuakan
Kasoema

**Kasoema** ( lahir di Pangkalan Berandan, Sumatera Utara, 2 September 1911, umua 90 tahun) adolah  wartawan,panulih jo jurnalis aktif pada tigo zaman, sehinnggo inyo acok disabuik "Wartawan Tigao Zaman". Inyo panah manjadi wartawan,pemimpin,jo pendiri haluan. Haluan itu surang adalah surek kaba yang tagak sajak 1948 hinggo kini. Proses pendirian Surek Kaba Haluan ko prosesnyo panjang bana dek maingek keadaan Indonesia pas waktu tu alun kondusif.

## Sijarah
Kota Medan merupokan  kota ka duo di Indonesia,sasudah Jakarta,dalam hal jumlah manarbitan surek kaba jo majalah. Surek kaba punyo macam bahaso diantaranyo, bahasa Indonesia, belanda, Tionghoa, jo Melayu, majalah mingguan,elok yang basifek umum maupun populer acok hadia di tangah bulan yang disabuik "Roman Picisan" terbit di kota tersebut. Di Medan tu surang ado tigo buah surek kaba harian,yaitu Pewarta Deli, Sinar deli, dan Mangaradja Ihutan.

Pelita Andalas barado di bawah pimpinan Kasoema. Pelita Andalas mulo-mulo adolah sabuah suret kaba Tioghoa-Melayu jo waktu tu dipimpin jo urang Belanda yang banamo J.Koning. Pas waktu basamoan Koesma malamar manjadi korektor di surek kaba tu. Kasoema surang adolah urang yang gigih dan tekun, sahinggo inyo dipicayo untuak manjadi redaktur panuah. Manjadi redaktur penuh menyebabkan kiprah dan gairah ia bertambah dalam menjalani tugasnyo sebagai wartawan. Sairiang berjalannyo wakatu, kepemimpinan dalam Pimpinan Redaksi Pelita Andalas mangalami parubahan. Tuan J. Koning digantian jo Yap Gim Sek, mantan Pimpinan Redaksi Sinar Soematra yang tabik di Padang. Kemudian Yap Gim Sek wafat digantian dek Tengku Hasyim. Sudah Tengku Hasyim wafat pada tahun 1940, inyo digantian dek Kasoema. iko marupoan suatu prestasi yang gadang pastinyo. Dalam wakatu singkek, dari saurang korektor manjadi pemimpin redaksi.

## Rujuakan
Herman Darmo

Herman Darmo lahia di Padang,Sumatera Barat, 11 Juni 1954. Inyo adolah pamimpin proyek (pimpro) Kompas Gramedia (KKG). Inyo mulai suko jo dunia jurnalistik sajak kuliah S1 di Fakultas Ilmu Sosial dan Politik (FISIP) Universitas Indonesia, Jakarta pado 1977. Sasudah lulus kuliah, Pado tahun 1981 Herman Darmo sampat bakarajo sabagai peneliti di Direktorat Analisis Sistem, Badan Pengkajian dan Penerapan Teknolo(gi BPPT). Tigo tahun kamudian inyo hijrah ka surek kaba Kompas, indak lamo di posisi itu, inyo baliak ka jurnalistik. Pado tahun 1987 inyo baralih profesi dari Kapalo Dokumentasi Perpustakaan manjadi Reporter Harian Kompas.

Pado tahun 1987 kompas mulai mangambangkan sayok ka daerah-daerah di Indonesia. Inyo tarpilih dalam tim persiapan penerbitan koran-koran di daerah tu. Pado wakatu itu inyo ditunjuk sabagai Wakil Pamimpin  Proyeksi sekaligus Pamimpin Proyeksi Penerbitan Koran Sriwijaya di Palembang, Sumatera Selatan. Satahun kamudian, inyo di picayo sabagai Pamimpin Proyeksi Panerbitan Serambi Indonesia di Banda Aceh. Pado tahun 1989, inyo balanjuik ka Surabaya, Jawa Timur untuak malahirkan Harian Surya.

Selanjutnyo pado tahun 2000 an, inyo dan tim malahirkan koran Metro Bandung di Kota Bandung, Jawa Barat yang kamudian baralih nama manjadi Tribun Jabar pada tahun 2005. Sajak tahun  1999, inyo diagih amanah sabagai Direktur Kalompok Koran Daerah ato dikana sabagai persda (Pers Daerah) Kompas Gramedia. Bukan hanyo platform cetak, inyo jugo mangambangkan platform digital malalui portal payuang barnamo Tribunnews.com yang maluncu pado tahun 2010.Tribunnews.com manjadi news portal nomor satu di Indonesia versi Alex.com. Pado tahun 2016, inyo mamutuihan untuk mamusatkan sadolahan kagiatan digital di Kota Solo, Jawa Tengah. Di kota itu lahia portal baru antaro lain TribunSolo.com, TribunStyle.com, Tribun Wow.com, TribunVideo.com, dan TribunJualbeli.com. Inyo marangkai saluruh wilayah Indonesia dengan brand Tribun yang di kana lueh hinggo saat kini. 

## Rujuakan
Gusfen Khairul

**Gusfen Khairul** marupokan saurang wartawan TV patamo di Sumatra Barat. Inyo lahia di Pariaman, 28 Agustus 1965. Gusfen Khairul mamulai pajalanan karajonyo manjadi saurang wartawan samanjak mudo, 18 taun. Dalam manjalanan karajonyo, inyo melahiakan kader wartawan jo panulih. Urang tu yang kamudian malang malintang dalam dunia jurnalistik Sumatra Barat di era tahun 2000-an sampai kini. Carito iko bamulo pado taun 1985, katiko Harian Umum Singgalang manabikan Edisi Khusus Koran Masuk Sekolah (KMS). Salang duo tahun bajalan, inyo dipacayo manjadi Redaktur Pelaksana Edisi Khusus KMS. Pado katiko itu Gusfen Khairul basamo tim malakukan palatihan jurnalistik ka sakolah-sakolah nan ado di saluruah Sumatra Barat.

Kagiatan palatihan jurnalistik manumpang sabagai kagiatan ekstrakulikuler di sakolah jo digabuangkan kagiatan palatihan pangurus OSIS. Takadang kagiatan palatihan jurnalistik dijadian sabagai pangisi dalam pakamahan Pramuka Sabtu-Minggu. Ndak jarang, ado jo sakolah yang mangirim pangurus OSIS samo siswanyo untuak bakunjuang ka Redaksi Edisi Khusus KMS di Padang. Satiok patamuan salalu maagiah palatihan teori dasar jurnalistik samo teknik wawancara, nan tarakhir dengan praktik manuliah berita samo evaluasi. Intinyo, sahabih patamuan pelajar mampu malaporkan kagiatan di masiang-masiang sakolahnyo, bisa dengan manuliah berita dan laporan atau feature, yang nio diterbikan di Edisi Khusus KMS. Tidak lupo, pelajar dimotivasi untuak manyaluran bakat manuliah, baik puisi maupun carito pendek dan carito bagambar serta karikatur. 

Pado era itulah pelajar yang mamakai saragam putiah abua-abua dengan bangga manyabuik dirinyo sabagai wartawan KMS. Mereka memiliki nyali jurnalistik mawawancarai kepalo sakolah, guru, dan profil kawan-kawannyo yang berprestasi, dan dimuek setiok minggu. Mereka juga aktif mamasarkan Edisi Khusus KMS di sakolah malalui Koperasi OSIS. Salain mereka manamakan diri dengan wartawan KMS, penulis puisi dan carito pendek tumbuah bak jamur di musim hujan. Bakaik mereka tasaluaan malalui Edisi Khusus KMS. Paling indak pado pariode 1985-1995 muncua saratuih namo siswa SMP dan SMA di Sumbar yang aktif berkiprah jurnalistik pado Edisi Khusus KMS Harian Singgalang. 

## Rujuakan
Heranof Firdaus

**Heranof Firdaus** (Lahia di Padang, 29 Febuari 1960). Inyo adalah urang patamo RRI Padang nan tapilih manjadi katua PWI Sumatra Barat. Sajak ketek dan remajanyo Heranof tamasuk lasak. Hanyo pendidikan dasar nan inyo jalani di ciek sakolah, yaitu SD Pertiwi Padang. Sadangkan SLTP inyo jalani di tiga sekolah. Pertama ia masuk ke Sekolah Teknik  (ST) Negeri 1 Padang,  tahun kedua pindah ke SMP Igasar, Indaruang Padang, tahun katigo akhirnya tamat di SMP Negeri I Padang, pado tahun 1977. Sasudah tu inyo melanjutkan ke SMA Muhammadiyah 2 Padang sampai tamat tahun 1981. Heranof sudah menjadi seorang penyiar  sejak SMP. Inyo lah jadi penyiar di Radio Febrianta, yang merupokan milik ayahnya. Tamat SMA, inyo sempat merantau ke Jakarta , untuk manguruih perwakilan Radio Febrianto disinan, termasuk mencari iklan. setahun di Jakarta inyo kembali ke Padang, dan melamar jadi pegawai di RRI Padang. Heranof Firdaus ditarimo sebagai pegawai honorer, satahun kemudian baru diangkek sebagi PNS di radio milik pemerintah. 

Sasudah manjadi pegawai di RRI inyo melanjutakan pendidikan ke perguruan tinggi. Patamo inyo kuliah di Akademi  Keuangan, Bank dan Pembangunan  (AKBP) Padang, tapi ndak selesai. Setelah itu masuk ka Akademi Ilmu Komunikasi Padang, baru disinan dapek ijazah D3 (Sarjana Muda). Gala sarjana (S1) nyo dapek dari sekolah tinggi sosial dan ilmu politik  (STISIP) Padang. Untuk pendidikan keahlian, Heranof peroleh di Multipedia Training Center Yogyakarta untuk kopetensi  *broadcasting* (penyiaran) dengan sertifikasi D1 dan D2. Selain mempelajari penyiaran radio, inyo juo mempelajari penyiaran televisi.

## Rujuakan
Hussein Sutan Mohammad Noor

**Hussein Sutan Mohammad Noor**  lahia di padang 14 october 1910. Salah satu urang minang kabau yang namanyo tercatat dalam buku *Jagat wartawan indonesi*a. Dalam buku itu dijelaskan, urang yang selalu bergelimangan berita maka urang itu adolah Hussein Sutan Mohammad Noor. Dicatat Soebagjo, sajak 1 mei 1930 Hussein alah bakarajo pado Harian *Bataviaasch Niewsblad***,** punyo belanda. Tugasnyo sebagai panarimo telepon baik yang barupo berita, lalu mangarajoan administrasi ketek lainnyo. 

Tahun 1934 inyo manjadi panjual koran harian tersebut didepan Stasiun Gambir. namun, tahun 1936, inyo pindah manjadi juru ketik di Kantor Berita Aneta, Jakarta. lalu, Saeroen yang manjadi kapalo bagian kala itu mengundurkan diri. Hussein ditunjuak mamimpin bagian Indonesia *Aneta*. inyo manjabat hinggo waktu maso Jepang tibo menduduki Indonesia.

Satalah Jepang masuak 2 bulan. tugas Huseein indak jaleh, sahinggo inyo tapaso bajualan kaki limo lalu mambuka warung didepan rumahnyo. inyo juga bergabung di Perwabi [persatuan warung Bangsa Indonesia]. Nasibnyo terselamatkan, ketika inyo diajak Mochtar Lubis bakarajo di Kantor  Rahasia Militer Jepang yang tugasnyo memonitor siaran luar negeri tentara Sekutu. Awal mulanyo kantor tersebut terletak di Jalan Kebon Sirih, kemudian pindah ke kamp Jalan Biliton. Awalnyo inyo bakarajo sabagai juru ketik biaso, akhirnyo inyo diangkat menjadi editor sampai Jepang manyarah. 

Pado waktu zaman Jepang itu pulo, salah seorang anaknyo meninggal dunia. hari itu inyo tidak masuak Kantor dan digantikan temannyo. kajadian itu diketahui oleh Kapalo Kantor  bernamo Nakayama-san yang segera memanggil dan memarahinyo. Namun, inyo memiliki ilmu batin, mako dengan ilmu batin itu inyo manatap mato si Jepang yang membuat nado bicaranyo yang tinggi tadi manjadi malunak. sahinggo indak tajadi apo-apo terhadapnyo.

Kajadian yang terkesan oleh Hussein adolah sewaktu inyo mandanga pidato Tenno Heika [manyerah] yang disalin dalam bahaso inggris dan disiarkan sekutu. Mako para pegawai yang ado di kantor rahasia itu indak dibenarkan pulang. jiko ado keperluan pado kelurga, mako pihak Jepang sendiri yang menyampaikannyo. Demikian ujar Kapalo Kantor. lebih kurang 1 minggu inyo ditahan basamo Mochtar, Tan Kiat Keng, dan Van dem Brink. Baru kemudian mareka dibebaskan setelah Jepang manyarah pado sekutu.

## Rujuakan
Rumah Bolon

**Rumah Bolon** (bahaso Batak: *Jabu Bolon*) adolah rumah adat urang Batak di Sumatera Utara, Indonesia. Rumah Bolon ko marupokan rumah nan bajinih pangguang nan tabuek dari kayu jo ditopang dek tunggak-tunggak kayu gadang. Atoknyo bajinih atok palano kudo jo ujuang pangkanyo marunciang nan indak samo panjang. Rumah ko dapek diuni duo inggo anam kaluarga.

Rumah Bolon ko mampunyoi banyak ukiran pado dindiang-dindiangnyo. Ukiran ko disabuik jo istilah *gorga*. *Gorga* pado rumah nan asali atau lah tagak sajak saisuak biasonyo dironoi jo rono sirah, itam, jo putiah. Satiok *gorga* nan mahiasi dindiang Bolon mampunyoi mukasuik-mukasuiknyo surang. Samakin banyak *gorga* pado Rumah Bolon, biasonyo manunjuakkan status sosialnyo nan kayo di tangah panduduak. Pado maso daulu, rajo-rajo nan biaso barumah jo ukiran banyak.

Manuruik carito, Rumah Bolon mulonyo diuni rajo-rajo Batak nan 13. Kini Rumah Bolon masih dapek ditamukan di sakaliliang Danau Toba. Namun di lua daerah tu indak banyak urang nan mambangun Rumah Bolon. Bahan pambuek rumahnyo pun kini lah sarik didapek sainggo pambangunan Rumah Bolon cukuik maha. Hanyo urang nan mampu sajo nan dapek mambangunnyo kini.

Rumah adat Batak ado baragam jinihnyo. Rumah Bolon marupokan panyabutan untuak rumah adat Batak Toba jo Simalungun. Pado urang Mandailing jo Angkola biaso disabuik jo *[[Bagas Godang]].* Pado urang Karo dinamokan *[[Siwaluh Jabu]].* Satiok rumah mampunyoi ciri khasnyo masing-masing. Sayangnyo, rumah adat Batak kini jumlahnyo indak pulo banyak sainggo babarapo jinih sulik ditamukan.

## Caliak pulo

* Bagas Godang
* Siwaluh Jabu

## Rujuakan
Bukik Ngarai Takuruang

**Bukik Ngarai Takuruang** adolah tampek wisato yang talatak di Ngarai Sianok, kota Bukittinggi, Sumatera Barat. Bukik ko talatak di tangah sawah dan bukik ko di kaliliang oleh sawah. Di Bukik Takurang ko tasimpan kaunikan adalah tadapek ciek batang kayu manjulang diatehnyo. Bukik ko punyo pamandangan yang indah dicaliak mato.

## Kaunikan Bukik Takuruang
Dari sakian banyak tampek tujuan wisato di Kota Bukiktinggi ko, adolah Bukik Takuruang yang tanamo lataknyo yang unik, yang barado di tangah hamparan sawah.

## Jalan Manuju Bukik Takuruang
Jalan manuju lokasi ko barupo jalan aspal ketek yang hanyo bisa dilalui ciek oto. Jalan ko payah dilalui kandaraan gadang, misalnyo bus. Bajarak sakitar 100 meter dari Bukik Bakuruang Alah dibangun banyak tampek panginapan jo cafe dapek awak kunjuangi, jikok awak pai ka Bukik Takuruangko. Pamandangannyo yang rancak dan masih alami.


## Rujuakan
Sunek rasu

Sunek Rasu  marupokan salah satu  hal nan wajib  dilakukan bagi saurang  umek muslim, baiak itu untuak laki-laki ataupun padusi.Di Minang panyalanggaroan sunek rasua iko di adoan Jo acara baralek (bagi nan mampu).Tapi hanyo untuak anak laki-laki sajo indak untuak anak padusi. 
Salamo iko, sunek rasua ko indak kasado daerah Sumatra barat nan maadoan acaranyo. Ado juo nan maadoan acara sunek rasua ko tanpa baralek dan indak paralu paranan Bako nan talalu banyak, tapi hanyo maundang warga satampek untuak malakukan doa basamo.Namun bagi daerah nan maadoan baralek dalam acara sunek rasua ko,dalam acara sunek rasua ko Bako sangaik di butuhkan, karano anak nan ka di sunek akan di lakukan tradisi turun Bako.Turun bako di siko ,si anak talabiah dahulu Pai ka rumah bakonyo.Di rumah bako, si anak akan disambuik dek dunsanak ayah nyo. Sudah itu di kanak an pakaian marapulai laki-laki dalam adaik minang. 



## Tradisinyo
Katiko lah sudah mamakai pakaian adaik mampalai laki-laki, si anak nan ka di sunek di baok ka rumah ibunyo sambia di arak-arak Jo hadiah nan di pasambahkan dek Bako untuak anak pisangnyo. Hadiahnyo sarupo sapeda atau ameh, Jo bamacam-macam kue dan lain-lainnyo. Katiko alah sampai di rumah, Mako tanggung jawab Bako bisa di katoan salasai.
Dalam acara sunek rasua Iko, umpamonyo urang Minang akan ma nampilkan musik tradisional, sarupo bamain rabab. Musik rabab ko di mainan sasudah azan isya salasai, dan barakianyo manjalang azan subuah bakumandang. 
Sasudah di sunek, anak laki-laki sairiang bajalan nyo waktu, akan tumbuah gadang manjadi laki-laki nan mapan untuak mambangun kahidupan nan baru yaitu manikah.


## Rujuakan
Bachtiar Djamily

**Bactiar Djamily l**ahia di Supayang,Tanah Datar, pado 10 November 1929. Beliau marupoan  saurang wartawan yang hebat dan tanamo pado masonyo. Inyo labiah banyak menghabiahan waktunyo di Malaysia.Bactiar Djamaliy juo saurang pangarang yang handal,alah banyak karyonyo yang inyo tulih  Inyo jugo pernah melanjuikan pendidikannyo di India pado tahun 1948, dan inyo  tardampar ke Malaysia. 

Setelah itu inyo labih memfokusan dirinyo ke dalam dunio wartawan dan mengarang buku.Dan ia juga menulis berbagai artikel-artikel untuk surat kabar  dan di singapura ia menjadi seorang wartawan harian. Dan ia kembali mengapdikan dirinya sebagai pengarang dan wartawan di Indonesia. Bachtiar Djamily pernah menjadi wartawan kesayangan Presiden Soekarno. 

Dan berbagai karyanya sudah di terbitkan di Indonesia maupun di Malaysia seperti cepen,artikel dan surat kabar yang terkenal di masanya. Bactiar Djamily menikah dengan seorang wanita yang bernama Hajah Marianis binti Ibrahim dan mereka di karuniai 7 orang anak dan ia meneruskan hidupnya di Malaysia.Bactiar Djamily meninggal di Malaysia pada tanggal 12 Febuari 1998.

## Referensi
Tari bujang sambilan

**Tari Bujang Sambilan** adolah tari tradisional Minangkabau nan barasal dari Tanjuang Raya, Kabupaten Agam. Tari bujang sambilan marupokan pangambangan dari tari mancak  nan dikenal masyarakat Minangkabau, nan dikambangkan dari garakan silek gunuang atau silek tuo. Panari tarian bujang sambilan salalu ganok sarato dalam pangambangannyo panari tarian bujang sambilan bisa bajumlah ampek jo anam urang. Tarian bujang sambilan ko baguno untuak hiburan dek masyarakaik sarato acok ditampilkan dalam festival di Minangkabau. 
## Garakan Tari
Tari ko mamiliki lapan garak, yaitu : 

* Garak sambah, marupokan garak nan mangarah pado hubungan silahturahmi antar manusia. Artinyo manusia harus manjago keseimbangan dalam alam semesta ko. Bahwa manusia ko diciptakan untuak bisa menghargai alam karano manusia butuah tampek untuak hiduik.  
* Garak padah, marupokan garakan kaki nan direnggangkan jo kaduo tangan mambantuak garakan silek nan batahan, sahinggo musuah sulik untuak manyarang. Di ambiak dari penari bapasangan agar bisa malakuan garak jo garik.  
* Garak Koyah, marupokan garakan katiko tangan suwok diateh jo tangan kida dibawah sarato posisi tu dilakuan sambia bagarak takuta ditampek surang-surang. Estetika garak mangarah pado estetika pado lingkaran dalam tradisi Minangkabau.  
* Garak lapiah jarami, marupokan garakan katiko panari manhantak hantakan kaki barulang-rulang ka muko jo ka balakang sarato tangan digarakan mangikuik an garak kaki. Dalam posisi seperti kudo-kudo nan kuaik.  
* Garak awak bentan ,marupokan katiko kaduo tangan barado diateh nan mangabaran awan. makna nan disampaikan pado makno ko adolah balinduang nan dilindungi. Garakan ko bamakna baraja dari alam. Balajar malangkah bapasangan nan dimulai dari teknik garakan mambantuak lingkaran sarato gelek (marubah langkah), balabek (marubah garak tangan), jo tagak itiak.
* Garakan Adau-adau, marupokan katiko panari mamainkan tangan jo gamulai ka ateh jo ka bawah. Garakan ko pangambangan dari kaikuiksertaan padusi nan ado didunia tari. Gamulai tangan adolah gamulai padusi nan ado estetika padusi Minangkabau.  
* Garakan alang tabang, marupokan garakan malangkah ka muko jo ka balakang seperti alang nan sadang tabang. Mamiliki garakan nan mangabaran garak dari alang tabang di udaro. Sahinggo panari banyak nan marantangan tangan jo manukik maniru garakan sayap alang. Mulonyo tabang malayang tu mangaluaan garak labiah mirip jo alang.
* Garakan Langkah Tigo marupokan, dilakuan satiap garakan nan manggunoan kaki. Tarian ko acok mamakai langkah tigo satiok kali malakuan pagarakan silek. Komposisi langkah nan dibantuak dari tigo parubahan latak kakinyo. Dalam kajian Minang rahasio langkah tigo disimpan turun tamurun.  

## Musik Panggiriang
Musik panggiriang tarian bujang sambilan ko adolah :

* Saluang
* Rabano ketek
* Gandang nan dipakai kerincing
* Vokal nyanyian
* Lagu Singgalang dan lagu Sikambang


## Rujuan
Tulak bala

**Tulak bala** adolah tradisi nan dilakuan dek masyarakaik di Sumatera Barat, salah satunyo di Solok Selatan tapeknyo di Nagari Lubuk Gadang Timur. Tulak bala batujuan untuak mancampakkan bala nan adoh jo manolak bala nan katibo. Tradisi iko dilakuan pado hari Sinayan partamo sasudah tanggal 12 Rabiulawwal, yoitu sasudah maulid nabi Muhammad  SAW. Masyarakaik satampek picayo bahwa tradisi tulak bala tajadi karano dahulunyo adoh binatang ganas nan manyarang kampuang. 

## Sajarah
Masyarakaik Nagari Lubuk Gadang Timur mempacayoi bahwa zaman dahulu ado binatang ganas nan manyarang kampuang, nan datang dari arah timur, sahinggonnyo binatang itu lah marusak tanaman masyarakaik. Urang kampuang tagaduah dek ulah binatang itu, sahinggonyo niniak mamak, alim ulama jo tokoh masyarakaik maadoan acara tulak bala. Dari situlah asa mulo tulak bala nan dilakuan sampai kini ko.

## Caro malakuan
Tulak bala dilakuan mulai pagi-pagi, dimulai dari Jorong Malus, disinan masyarakaik bakumpua untuak mamulai acara tulak bala, jo mambaok alat pangareh suaro, jo diiringi  salawat, nan mambaco salawat adolah para ulama satampek jo diikuti dek saluruah masayarakaik nan ikuik dalam acara tulak bala. Tradisi tulak bala dilakuan jo bajalan kaki jo mambaok bungo. Bungo nan dibaok buliah bungo mawar, bungo melati, dan jenis bungo-bungo lainnyo. Bungo nan dibaok itu ndak harus bungo nan ditanam surang, bisa bungo nan dimintak di sepanjang jalan manuju ka sungai tampek manyampak an bala.

Sasudah dari Malus mako akan sampai di Kampung Tangah jo masyarakaik nan ikuik acara tulak bala baranti sajanak di tampek nan alah disepakati, sambia manunggu rombongan tulak bala nan adoh di Kampung Tangah. Rombongan tulak bala dari kampuang Tangah indak mambaok alat pangareh suaro, tapi cukuik bagabuang jo rombongan nan dari Malus tadi. Sasudah malapehan panek, mako sadonyo bagabuang dan samo-samo barangkek untuak manyampak an bala. Sasudah malewati Kampuang Tangah mako sampai lah di Tanjuang Harapan, samo jo di Kampuang Tangah tadi, masyrakaik sadang manunggu rombongan dari Malus jo Kampuang Tangah.

Sadonyo bagabuang dan malanjuik an perjalanan. Zikir dan Salawat taruih dikumandangkan. Indak jauah dari Tanjuang Harapan,sampai lah di Sungai Lingkitang. Sungai nan dituju barado di Sungai Lingkitang dan masyarakaik di sinan alah manunggu juo kedatangan rombongangan tadi. Satalah bagabuang barulah sadonyo manuju sungai. Sasampai di sungai saluruah lapisan masyarakaik baranti di sinan. Acara nan dilakuan adolah berzikir,katam Al-quran, badoa, azan nan mangadok ka arah tibonyo binatang ganas itu dulu, dan juo manyampaikan sajarah tentang tulak bala. Sasudah tu barulah bungo tadi dihanyuik kan ka aia sungai itu agar supayo bala nan adoh pai sarupo bungo nan hanyuik lamo-kalamoan manjauh. Salasai itu sadonyo rombongan tulak bala pulang ka rumah masiang-masiang dan tulak bala salasai dilakuan.

## Rujuakan
Siwaluh Jabu

**Siwaluh Jabu** adolah rumah adaik urang Karo. Siwaluh jabu marupokan tampek tingga urang-urang Karo pado zaman saisuak sainggo manjadi bagian dari iduik urang Karo.

## Rujuakan
Bagas Godang

**Bagas Godang** adolah rumah adat urang Mandailing. Rumah gadang ko daulu manjadi tampek tingga atau barehaik rajo.

Komplek Bagas Godang di langkoki jo *Sopo Godang* sarato *Alaman Bolak* .

## Rujuakan
Darlis Syofyan

**Darlis Syofyan** laia di Tanjung Alai, Sungai Giringging, Pariaman, pado 23 Maret 1995 jo maningga di Padang 25 April 2014 dalam umu 59 taun katiko masih manjabat sabagai pemimpin Umum Harian Singgalang. Darlis iolah saurang wartawan nan mulomyo bakarajo sabagai lipek koran. Darlis mangabdian dirinyo sabagai karyawan Harian singgalang jo babagai jabatan. mulai dari malipek koran, loper, koordinator liputan, sekretaris redaksi, wakia pamimpin parusahaan, wakil pamimpin redaksi, pamimpin redaksi jo tarakhir manjadi wakia pamimpin umum. Darlis adolah urang nan pakarajo kareh jo ulet. Darlis marupokan wartawan singgalang dalam level paliang randah, walaupun sabagai karyawan level paliang randah Darlis bahasil mandapekan gala sarjana Hukum  di universitas andalas, berkat katakunan jo uletnyo.

## Karir
Samaso jadi reporter, Darlis adaloh wartawan nan sangaik produktif. urang nan talalu tinggi, tapi langkahnyo panjang. Dimano pun ado barita Darlis siap bapacu jo maliput barita jo sabaik-baiknyo, Darlis indak takana jo wakatu karno inyo akan salalu mamburu barita indak mangenal waktu. buah dari kagigihannyo, pado taun 1983, dalam HUT ke-15 Harian Singgalang, Darlis mamparoleh panghargaan sabagai panulis feature paliang produktif. kabiasoan darlis iolah Darlis selalu datang pagi-pagi jo bunyi sapatu nan badatak-datak,ciri khasnya. Kamudian Darlis mamariso hampia sadonyo satiok judul barita halaman surek kaba. Harian Singgalang. Kalau ado kasalahan dalam barita singgalang, Darlis sabagai pamimpin redaksi nan partamo tau.

sasudah manjadi pamimpin Redaksi , Darlis kamudian diangkek manjadi wakia Pamimpin Harian Singgalang. salamo Darlis manjadi  wartawan hinggo Pimred Dasril aktif di paguruan PWI Sumbar, walaupun Dasril indak pernah manjadi ketua. sasudah Dasril aktif  di organisasi Serikat Penerbit Surat Kabar ( SPS).  Tarakhir Darlis manjabat sabagai Ketua SPS Sumatra Barat.

## Rujuakan
Katan durian

**Katan durian,** marupokan kuliner khas Sumatera Barat. Katan ko sangaik mudah basuo di kadai-kadai tapi jalan, apolai katiko musim durian. Walaupun indak musim durian, katan ko mudah juo basuo, misalnyo kayak di pasa-pasa tradisional. Biasonyo masyarakat mamakan durian alun langkok rasonyo jiko alun pakai katan, karano buah durian nan manih dan lambuik dimakan basamo jo gurihnyo katan, itulah yang mambuek buah durian cocok dimakan basamo katan. Bahan utamonyo bareh katan dan bumbu-bumbu lainyo, kayak garam jo daun pandan, baa kok pakai daun pandan supayo katannyo harum katiko alah masak. Dalam panyajiannyo basamo durian, katan ditaburi karambia paruik nan alah ditambah jo garam haluih sacukuiknyo. Buah durian nan alah dikubak dihidangkan di ateh piriang jo katan dan karambia paruik.  

Maolah bareh katan sabananyo indaklah suluik, supayo katan manjadi ampuak katiko dimasak harus manggunokan bareh katan nan rancak, dan bareh katan dirandam dalam aia salamo 40 minik - 3 jam sabalum mamasaknyo. 

## Bahan
Mambuek katan durian indak lah suluik, bahan mambuek katan sangaik mudah ditamui. Bahannyo bareh katan, bareh katan dirandam dalam aia salamo 40 minik - 3 jam, santan, santan yang digunokan santan encer, garam sacukuiknyo, dan yang terakhir paruikan daun pandan.

## Caro Mamasak
Katiko mamasak katan harus mamperhatian langkah-langkahnyo, karano katan sangaik lengket, basahi dulu alaik masak sabalum manggunokannyo. Katan sangaik mudah kareh pado suhu ruangan, pastian untuak manutuiknyo sabalum disajikan. Langkah partamo mambuek katan, tuangkan bareh katan kadalam mangkuak, sasudah tu tambahkan aia hinggo dua garih jari di ateh bareh, randam salamo 40 minik - 3 jam. Tirihan aia lalu masuakan bareh katan kadalam mangkuak pangukuih, latak an pangukuih dalam panci yang barisia aia. Tutuik dan kukuih salamo 30-40 minik, makin lamo maso mangukuihnyo makin lambuik katannyo. Tutuik rapek katan yang alah masak, dan siap disajikan. Katan nan alah masak disajikan jo taburan karambia paruik yang ditambah jo garam haluih sacukuiknyo, jan sampai lupo pandampiang utamonyo durian.

## Rujuakan
Samba bilalang

Katiko padi alah masak dan di sabik,patani-patani di nagari Sijunjuang malakuan kebiasaan untuak mancari Bilalang di malam hari untuak di jadikan samba atau di jua.Bilalang ko bisa di jadian samba yang lamak dan gurih,untuak di rasoan dek keluarga basamo-samo,samba Bilalang ko jikok di jadikan samba Randang bisa tahan salamo sabulan.biasonyo samba randang bilalang ko acok di buek an untuak anak rantau,sahinggo sambanyo tahan lamo.Samba bilalang ko sungguah lamak rasonyo,nio mancubo?pailah ka sijunjuang sambia mancubo durian nan kini mulai tibo musimnyo.

Mancari Bilalang ko dilakuan di malam hari,tampeknyo di sawah,mambaok lampu corong dan boto aqua.waktu lampu corong tu hiduik,Bilalang bakumpua di mungko lampu tu,sahinggo kito bisa murah manangkoknyo dan di masuak an k dalam boto.



## Rujuakan
https://armenzulkarnain.wordpress.com/2012/07/07/mancari-bilalang/
Godok obuih

**Godok Obuih** marupokan makanan khas tradisional urang Minangkabau khususnyo di Jorong Lalan, Nagari Lalan, Kecamatan Lubuk Tarok, Kabupaten Sijunjung. Godok obuih biasonya ado dan dibuek hanyo katiko urang baralek. Godok Obuih tabuek dari tapuang bareh yang di aduak samo pisang batu. sasudah itu godok obuih dibulek-bulek an. Sasudah di bulek an di campua samo santan yang alah mandidiah di kuali. Godok Obuih dibuek dalam porsi banyak manggunoan kuali gadang yang biaso digunoan untuk mambuek galamai. Biasonyo godok obuih dihidangkan dalam sabuah piriang dan lidi sabagai sendoknyo.

Godok obuih indak pernah dijua mode makanan-makanan khas lainnyo. Godok obuih hanyo khusus dibuek katiko urang sadang baralek.  

## Bahan

Bahan mambuek godok obuih indak  sulik untuak didapekan, bahannyo bisa didapekan dipasa atau di kadai-kadai. Bahan-bahannyo, pisang, tapuang bareh, santan, gulo, dan garam sacukuiknyo.

## Caro Mamasak

Pambuatan godok obuih sangaik sederhana dan  indak paralu mambutuahan keahlian khusus untuak mambueknyo.

Langkah-langkah untuk  mambuek godok obuih yaitu :

# Langkah partamo randam bareh kurang labiah sahari samalam salanjuiknyo ditumbuak bareh tu sampai halui untuk dijadian tapuang bareh.
# Siapkan karambia untuak di ambiak santannyo.
# Campuan tapuang bareh yang alah dirandam tadi samo pisang yang alah di sadioan (pambuatan godok obuih biasonyo manggunoan pisang kapok atau pisang batu, pisang iko acok digunoan karano mudah untuk didapekan dan rasonyo manih rancak untuak dijadian campuran godok obuih).
# Tambahkan daun pandan sabagai pawarna dan pangharum alami (tagantuang salero surang-surang).
# Mulaihlah mamasuakan adonan kadalam santan dan  aduak sacaro parlahan.
# Kalo santan alah mangental, lalu mangaluaan baun harum dan adonan alah manyatu. godok obuih alah siap untuak dihidangkan.

Sarancaknyo godok obuih dibuek di tampek yang laweh dan tabukak supayo labiah laluaso, karano godok obuih dimasak manggunoan kayu baka sahinggo mangakibaikkan  asok nan banyak. jikok godok obuih dimasak manggunoan gas atau minyak tanah akan mangakibaikkan pamborosan. 

## Lamo Godok Obuih Batahan
Katahanan godok obuih  bisa batahan salamo kurang labiah 2 hari jikok dimasuakan kadalam lamari es, walaupun rasonyo agak barubah tapi caro itulah yang acok dilakuan dek masyarakaik satampek untuak mangawetkan gp\odok obuih yang masih tasiso. 
## Rujuakan
Badantam

**Badantam** adolah salah satu tradisi alek perkawinan nan diadoan di Pariaman Timur. Badantam juo sabagai bantuak pasatuan masyarakaik ateh namo korong jo desa nan disapakati sacaro basamo dengan mangundang sagalo masyarakaik desa untuak hadir karumah sanak saudara nan akan malakuan acara alek perkawinan. Prosesi badantam adolah prosesi sabalun manikah di Sumatera Barat, khususnyo Pariaman. Sistem perkawinan di Pariaman babeda jo sistem perkawinan di daerah lain nan ruang lingkupnyo masih Sumatera Barat. Bagi masyarakaik Pariaman dikenal dengan tradisi bajapuik, sedangkan masyarakaik minang lainnyo tidak mengenal tradisi bajapuik iko. Dalam tradisi bajapuik,mempelai laki-laki "dibali" oleh mempelai padusi jo uang japuik. Nominal uang japuik ditantuan berdasarkan status sosial mempelai pria. Jika uang japuik nyo randah, berarti status sosialnyo randah. Itulah sakileh prosesi bajapuik di Pariaman.

Keterangan: Jln.Sungai Limau, Kampung Kandang, Pariaman Timur,Lubuk Alung, Kab.Padang Pariaman, Sumatera Barat, Indonesia.

## Sijarah
Di dalam sijarahnyo tradisi badantam ko sangai sulik untuak di telusuri, hal itu disebabkan dek karano indak adonyo sumber tatuli yang bisa dijadian bukti. "Dantam ko alah ado sajak tahun 1945an nan pado dahulunyo zaman nenek moyang kito ado pamasalahan nan tajadi, karano masalah iko mako tajadilah tradisi badantam yaitu manilai dari kayo jo nan bansaik. Jadi tibo di nan bansaik baralek tantu indak bisa dek inyo mainjek baban barek basingguluang batu doh. Mako dari itu diadokanlah dantam diateh namo manuruik korong jo desa. Jadi, diundanglah masyarakaik banyak datang ka rumah kito. Umpamonyo ado nan maadokan suatu perkawinan pahelatan nan anak kamanakan untuak manjapuik (mambali) marapulai, tantu indak talok dek nyo mancari dana doh. Mako dari itu, diadokanlah dantam untuak maringanan baban nan barek ko. Bak kato urang dulu "tambah-tambah bali kunik,tukuak-tukuak bali lado". Mako dari ikolah kito bantu pagotongroyongan basamo untuak masyarakaik kito".

## Wakatu palaksanaan
Acara badantam ko dimulai pado malam hari, sasudah acara resepsi pernikahan sakitar pukua 20.00 Wib, sabalun anak daro dianta manjalang ka rumah pihak marapulai. Katiko itu sagalo anggota kaluarga, karabat,  jo masyarakaik sudah bakumpua, dan acara badantam tu dimulai. .  Masyarakaik desa Kampung Kandang senantiasa ikuik serta berpartisipasi untuak mangumpuan dana bantuan dari sagalo karabat sacaro kakaluargaan. 

Badantam baguno untuak manyatukan masyarakaik dalam mambantu maringankan baban masyarakaik lainnyo nan maadoan alek perkawinan.  

## Prosesi
Sabalum badantam dilaksanaan, ado babarapo tahapan nan harus dikatahui yaitu pado awalnyo acara badantam iko dilakuan pado malam hari tapeknyo sasudah resepsi pernikahan.

Ado babarapo hal nan paralu diparatian dalam tata cara palaksanaan badantam yaitu:

1.Bakumpua dan Barundiang di rumah Sipangka

2.Panyarahan dana kapado Sipangka

3.Kasapakatan Mamak rumah dengan Sumandonya

4.Makan basamo sabagai wujud kehormatan jo raso tarimokasiah

5.Panutuik


## Rujuakan
Tarian kaba

**Tarian Kaba** iyolah panamoan untuak babagai macam tari yang maangkek tema carito nan ado di kaba. Gerakannyo bapusek pado tangan jo kaki nan malangkah dan marentak. Contoh dari tari kaba adolah tari buai-buai.

Alaik musik panggiriang untuak tarian kaba pado umumnyo iyolah talempong jo adok (Adok iyolah sajenis alaik musik nan saroman jo rabana, tapi ukurannyo labiah gadang dari rabana nan biaso). Namun, katiko panari banyanyi, alaik musik nan dimainkan hanyolah adok sajo. Hal iko dek karano suaro talempong nan langkiang tajam akan mabuek suaro nyanyian indak jaleh tadanga.

Tarian kaba iko tamasuak ka dalam pamainan rakyaik Minangkabau. Walaupun pamainan iko dinamoan tari, babagai jenis carito nan diangkek dari kaba labiah mautamoan nyanyian daripado tari.
## Pola gerakan
Pola gerakan katiko panari banyanyi indak talampau bavariasi, bahkan ado nan malangkah biaso bakaliliang arena sarupo gaya tukang kaba manyampaikan carito dalam bantuak yang lain. Bedanyo iyolah tukang kaba bamain, manyanyi, bagerak, dan manokok alaik bunyi-bunyian surang diri, sadangkan tarian kaba dilakukan dek babarapo penari sarato di iriangan jo babarapo pamain gandang adok. 

Pokok dari tarian iko adolah nyanyiannyo, jikok nyanyian baranti karano papindahan adegan carito nan dinyanyian pamain akan manggarik-garikan badannyo. Contohnyo pado tarian si kambang atau di daerah lain ado nan manyabuiknyo tari buai-buai. Katiko manyanyi si pamain mambuek garik saroman mangayunkan anak ketek dalam gendongan atau mambuaikannyo dalam buaian. Katiko indak manyanyi, pamain sambia malangkah bakaliliang arena, gerakannyo saroman jo urang nan sadang manggendong anak. Pado tari buai-buai, si panari akan bakaliliang sambia manggendong anak dan kapalonyo manjunjuang sabuah kendi.

## Carito
Kisah nan diangkek dalam tarian iko tagantuang pado pesanan. Ado kalanyo panyanyi indak bakisah malainkan bapantun sarupo pandendang nan di iriangi jo rabab atau saluang. Sasudah manyanyikan duo atau tigo pantun panyanyi kambali mambuek gerakan-gerakan. Nan pantiang dan manarik hati panonton  dalam mancaliak tarian iko iyolah buah nyanyian nan diungkapkannyo.

## Rujuakan
Lauak asin

**Lauak asin** atau **ikan asin** adolah makanan nan barasal dari lauak masiak. Nan mano lauak itu diawetkan nan diolah samo garam dijamua sampai masiak. Sahinggo lauak tasabuik dapek batahan lamo hinggo bahari-hari atau babulan-bulan. Biasonyo pangawetan lauak ko banyak dikarajoan samo urang-urang nan tingga di daerah pasisia pantai. Pangawetan ko sarancaknyo dilakukan pado musim paneh, supayo hasilnyo rancak. Pado umumnyo lauak yang banyak diasinan adolah lauak yang ukurannyo ketek-ketek. 

## Caro Mambuek

# Lauak dibalah pado bagian bawah parauik supayo natinyo katiko diagiah garam, garam tasabuik dapek marato pado bagian lauak tasabuik
# Basuah sampai barasiah tujuan nyo supayo lauak tasabuik indak babaun anyia dan ranak bantuak nyo
# Agiah garam aluih sampai marato, supayo raso asin pado lauak tasabuik labiah taraso dan lamak jadinyo
# Jamua lauak sampai masiak, sarancaknyo lauak tasabuik di jamua di tampek nan tabukak di bawah paneh matohari supayo lauak tasabuik kariangnyo rancak
#
#
#
#

## Kagunoan

* Elok untuak kesehatan gigi samo tulang

Kanduangan kalsium samo fosfor dalam lauak asin manjadi salah satu nutrisi nan paliang tinggi pado lauak asin. Banyak manyabuikan bahwa lauak asin kariangan  bajumlah 100 gram mampunyoi 300 mg fosfor jo kadar kalsium 200 mg. Fosfor jo kalsium sangaik baguno untuak kasehatan tulang jo gigi. Salain untuak kasehatan lain dari lauak asin adolah untuak manambah tinggi salamo patumbuahan, mancegah osteoporosis, mancegah cacat tulang dan mampakuet struktur tulang.

Indak hanyo elok untuak kasehatan gigi jo tulang, lauak asin mampunyoi manfaaik dalam mambantu mempacapek mampacegak luko yang tadapek ditubuh. Hal iko takaik pado kanduangan zat besi yang dapek mampacapek cegak pado luko. Lauak asin mampunyoi banyak kanduangan zat besi yang cukuik tinggi, yaitu kiro-kiro 3 mg per 100 gram lauak asin. Namun, manfaik iko indak hanyo balaku untuak urang yang mampunyoi panyakik hemofilia.



* Dapek mancagah panyakik jantuang

Lauak asin kironyo mampunyoi kanduangan manfaat omega 3 yang cukuik tinggi. Salain itu manfaat lauak asin ado juo mampunyoi kanduangan kolesterol elok yang cukuik tinggi. Karano itu lauak asin sangaiklah elok untuak mancagah panyakik jantuang dan bamacam gangguan jantuang lainnyo. Baitu pulo samo kolesterol, karano omega 3 pado lauak asin dapek manolong manurunkan kadar kolesterol jaek yang ado di dalam tubuah.



## Rujuakan
Rumah Limas

**Rumah Limas** adolah rumah tradisional di Sumatera Selatan utamonyo dek urang Palembang. Sasuai jo namonyo, atok rumah ko babantuak limas. Sadoalah bagian bangunannyo tabuek dari kayu. Kayu nan jadi pilihan di antaronyo kayu bulian jo kayu trembesi. Rumah ko dibangun tanpa mamakai paku. Kaunikan lain dari bangunan ko adolah lantai jo ruangnyo dibuek batingkek-tingkek nan disabuik *kekijing*. *Kekijing* ko dibuek sasuai jo fungsi tiok tingkek.

## Rujuakan
Kacang tojin

**Kacang Tojin** adolah makanan ringan khas dari Sumatera Barat, Indonesia. Kacang Tojin marupokan juo makanan untuak dikulek-kulek yang biasonyo basobok di wakatu hari rayo atau hari-hari gadang lainnyo di Minangkabau. Bahan utamonyo kacang tanah jo bumbu-bumbu nan lain taka bawang goreng jo nan lainnyo. Makanan iko dibuek jo caro nan indak payah, caro nan partamo kacang di abuih jo bumbu nan alah di masuak an ka panci untuak, kalau sadolah bumbu alah marasok ka kacang barulah kacang digoreng jo minyak angek, kacang tojin biasonyo lamo tahan kalau di masuak an ka boto kue tu di tutuik rapek-rapek buliah indak masuak angin.

Kacang Tojin sampai kini masih acok basobok di hari rayo idul fitri di Padang, karano kacang tojin mungkin di anggap makanan yang wajib atau kue rayo yang harus ado satiok hari rayo tibo. Di lua padang taka di pulau Jawa biasonyo kacang tojin ko disabuik kacang bawang, dima-dima makanan kacang tojin ko dikenal urang banyak indak hanyo di Sumatera Barat sajo. Tapi di lua Sumatera Barat kacang tojin ko samo-samo makanan ketek untuak acara-acara hari rayo atau hari gadang juo.

## Bahan
Kacang tojin adolah makanan nan indak manganduang banyak bumbu, untuak mambuek kacang tojin, asiangan kacang tanah yang alah siap dibarasiahan, minyak goreang, salain kacang jo minyak goreng asiangan juo bumbu masak yang lain, taka bawang putiah giliang 1 sendok makan, bawang putiah irih, santan, daun limau, garam 1/2 sendok makan,daun saledri, penyedap raso, aia putiah sacukuiknyo. 

## Caro mamasak
Proses mamasak kacang tojin cukuik mudah, proses partamo angek an aia putiah dulu sambia dimasuak an bawang putiah giliang ka dalam aia yang sadang diabuih sambia dikacau-kacau, sasudah tu masuakan garam jo daun limau aduak taruih sampai manggalagak, kalau alah manggalagak baru masuak an kacang tanah nan alah barasiah tadi ka dalam aia yang alah diabuih tadi, tungguan lo liak sampai manggalagak. Sambia maabuih kacang jan lupo angek an minyak goreang, kalau kacang lah manggalagak angkek kacang ka piriang atau panci, irih daun saledri yang alah diasiangan, masuakan daun saledri yang alah diirih kadalam panci yang ado bawang sudah diabuih tadi, jan lupo masuak penyedap raso bagai, sasudah tu masuak an bawang putiah yang alah diirih ka dalam minyak goreang yang alah diangek an tadi, kalau alah mulai coklat warnanyo angkek dari kuali asiangan diciek tampek, siaptu baru masuak an kacang yang alah dicampua jo bumbu tu ka minyak goreang yang alah diangek an tadi sambia dikacau-kacau sampai warnanyo alah agak kuniang ameh baru di angkek dari kuali, rameh-rameh bawang putiah yang alah salasai bagoreang tadi tu campuan ka kacang yang baru sudah di goreang tadi. Kalau lah sudah sadoalah proses tu kacang tojin alah bisa dimakan jo rasonyo nan gurih.

## Rujuakan

## Pautan lua
Pulau Tioman

**Pulau Tioman** adolah sabuah pulau ketek nan barado di Pahang, Malaysia, lataknyo 32 km di lapeh pantai timua Malaysia, dan panjangnyo pulau iko kiro-kiro 20 km jo leba nyo kiro-kiro 12 km. Pulau iko punyo salapan desa utamo, Desa nan paliang gadang jo paliang padek panduduaknyo banamo Kampuang Tekek nan latak nyo di sabalah utara. Pulau iko mampunyoi hutan nan rimbo sarato jo dikaliliangi dek tarumbu karang sahinggo manjadi tampek nan rancak untuak kagiatan *scuba diving*. Ado juo tadapek banyak panginapan jo vila di sakitaran pulau nan punyo status bebas bea.

Pulau Tioman marupoan bagian dari distrik Rompin Pahang, maskipun sacaro geografis labiah dakek ka Johor. Untuak manuju ka pulau iko biasonyo pajalanan dimuali dari Jalan Raya Tebrau, Johor Bahru manuju ka Mersing malalui Kota Tinggi. Kalau dari Jalan Raya Karak, Kuala Lumpur malalui Temerloh, Kuantan, Pekan, Kuala Rompin, Tanjung Gemuk ka Mersing. Atau lewat Jalan Raya PLUS dari Kuala Lumpur malalui Seremban, Bahau, Muadzam Shah, Kuala Rompin, Tanjung Gemuk kamudian tibo di Mersing. Dari Mersing barulah pangunjuang mamakai layanan kapa feri untuak manyubarang ka Pulau Tioman.

## Sijarah

Sajak ribuan taun nan lalu, Pulau Tioman digunoan dek nalayan sabagai titiak navigasi pantiang, sumber aia janiah jo kayu. Pulau iko alah manjadi tampek singgah bangso Cino, Arab, sarato jo kapa-kapa dagang Eropa. Pacahan porselen dapek ditamui di sakitaran pantai. Katiko parang dunia kaduo, Pulau Tioman dijadian tampek balabuahnyo pasukan Inggris jo Jepang sahinggo parairan sakitaran pulau, panuah jo siso-siso parang sarupo HMS Repulse jo HMS Prince of Wales

## Kaadaan Pulau

Wilayah lauik Pulau Tioman sarato jo dalapan pulau-pulau tadakek lainnyo alah dinyatoan sabagai taman lauik jo cagar laut. Pado taun 1972, baragam kahidupan lauik jo daerah padalaman hutan tropis dilinduangi sabagai Hutan linduang Pulau Tioman. Namun pado taun 1984, sabagian gadang wilayah pulau digunoan untuak pambangunan pertanian jo wisata; daerah nan tasiso kiro-kiro tingga labiah kurang 8.296 ha. Babarapo spesies mamalia dilinduangi di pulau tu, tamasuak binturong, monyet ikua panjang, kukang, tupai hitam raksasa, tupai terbang merah raksasa, kancil, landak, jo musang, dari sabanyak 45 spesies mamalia jo 138 spesies buruang, tamasuak frigatebird. Salain tu, di pantai Pulau Tioman tadapek spesies nan endemik. Ikan lele Clarias batu dapek dicaliak di hutan tropis.

## Rujuakan
Berejung

Berejung marupoan sastra daerah nan di punyo dek masyarakat Serawai di Kabupaten Seluma, Kabupaten Bengkulu Selatan, Provinsi Bengkulu. Berejung ko barupo nyanyian nan dibaok an dek perejung nan barasa dari urang masyarakat nan dipicayo lai  labiah paham dan mangarati untuk menyayian syair berejung tasabuik.

Berejung ko marupoan salah satu sarana untuak mengekspresian diri dan manjalehan parasaannyo. Hal iko terbukti dek makna nan ado dalam nyanyian nan manganduang kaiboan dek kasanangan.

Berejung biasonyo di adoan digabungan jo tarian adat tampek sekitar dek karano kaduonyo marupoan hal nan indak bisa dipisahan. Berejung ko biasonyo di adoan dalam acara baralek katiko malam sabalum kaduo mempelai mengucap janji suci baralek.

## Referensi
repository.unib.ac.id
Rumah Sakik Universitas Andalas

**Rumah Sakik Universitas Andalas** marupoan rumah sakik paguruan tinggi negeri nan barado di bawah pangelolaan Universitas Andalas. Rumah sakik ko barado di kampus Unand  Limau Manih, kecamatan Pauh, kota Padang. 

## Sajarah

Rumah sakik ko tagaknyo di ateh tanah salaweh 3.5 Ha jo laweh bangunan 21.306 meter parsegi. Inyo ditagakkan dari dana ''Islamic Development Bank'' (IDB).

Parancanaan rumah sakik ko alah dimulai sajak taun 2006 yang bakaitan jo adonyo kabijakan untuak pandirian rumah sakik perguruan tinggi jo tabatehnyo fasilitas pandidikan di rumah sakik pandidikan utamo di RS. M. Djamil, Padang. Malalui babagai proses jo tahapan, palatakkan batu partamo rumah sakik diadoan 29 Maret 2014 dek Wakil Menteri Pendidikan Nasional, Prof. Dr.Ir. Musliar Kasim, MS nan juo mantan Rektor Universitas Andalas dan diresmikan jo bapak Jusuf Kalla pada Sabtu, 4 November 2019.

Rumah sakik ko dibangun jo 200 tampek lalok sarto difasilitasi jo sarano dan prasarano nan cukuik lengkap nan alah disasuaian jo peraturan perundang-undangan nan balaku. Fasilitas nan ado di rumah sakik ko lengkap bana jo program unggulan jo panyakik kaganasan dan gastrointestinal.

## Palayanan
Palayanan rawaik jalan, rawaik inap, palayanan biliak operasi, palayanan UGD, instalasi farmasi, palayanan pasien rujuakan, palayanan ICU, ambulan, palayanan pengunjuang (radiologi, laboratorium dan gizi)

## Tanago medis
Dokter spesialis : jantuang, bedah, syaraf, dan panyakik dalam. Rumah Sakik Universitas Andalas alah punyo dokter spesialis nan jumlahnyo kaduo tabanyak di Sumatera Barat satalah RSUP M Djamil.

## Rujuakan
Lapangan Segitiga Sawahlunto

**Lapangan Segitiga Sawahlunto** adolah lapanan nan berado di Kota Sawahlunto. Lapangan Segitigo ko rami bana pengunjungnyo apolai pas ado acara dan pas hari rayo Idul Fitri maupun Hari Rayo Idul Adha. Dilapangan Segitigo ko banyak nan manjua makanan beraneka ragam dan banyak pulo mainan untuk anak-anak, makonyo Lapangan Segitigo ko rami pengunjungnyo.

## Rujuakan